Tööjuhend
Projektijuht

1. ÜLDSÄTTED
1.1 Töökoha nimetus: Projektijuht projektis „Haapsalu hoolekandeteenuste arendamine 2020-2022“.
1.2	Töökoht on Haapsalu Sotsiaalmajas.
1.3	Töötajaga sõlmib ja lõpetab töölepingu Sotsiaalmaja direktor.
1.4	Töötaja kuulub Haapsalu Sotsialamaja koosseisu ja allub otseselt Sotsiaalmaja direktorile.
1.5	Projektijuhi töökohal võib töötada kõrgharidusega isik. 
1.6	Töökoha põhieesmärk on säilitada ja tõsta Sotsiaalmaja klientide elukvaliteeti. Projektijuhi töökoha eesmärk on viia ellu projekt „Haapsalu hoolekandeteenuste arendamine 2020-2022“.
1.7	Töökoha peamisteks ülesanneteks sotsiaalmajas on: projektiga seonduva tegevuse planeerimine, dokumenteerimine ja ellu viimine vastavalt projekti tegevuskavale.
1.8	Projektijuhi asenduse haiguse või puhkuse ajal korraldab Sotsiaalmaja direktor. 
1.9	Projektijuht juhindub oma tegevuses:
1.9.1	 Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest.
1.9.2	 Haapsalu Sotsiaalmaja töökorralduse reeglitest, tuleohutus- ning tööohutusjuhenditest..
1.9.3	 Käesolevast tööjuhendist.
1.9.4	 Muudest kehtivatest eeskirjadest ja normidest.
1.9.5	 Projekti „Haapsalu hoolekandeteenuste arendamine 2020-2022“ nõuetest.

2	PÕHIEESMÄRGIST JA PEAMISTEST ÜLESANNETEST TULENEVAD ÜLESANDED SOTSIAALMAJAS
2.1	Projektijuht:
2.1 Projektijuht vastutab projekti tegevuste planeerimise, koordineerimise ning elluviimise eest vastavalt planeeritule, sh teenuste arendamiseks vajalike tegevuste koordineerimise eest.
2.2 Projektijuht korraldab projekti aruandluse ning väljamaksetaotluste koostamist ning esitamist rakendusüksusele.
2.3 Planeerimisega seotud ülesanded:
2.3.1 Projekti läbiviimiseks tegevuskava loomine koos projekti meeskonnaga (peamised kaastöötajad) - eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud, vastutajad. 
2.3.2 Kontrollkoosolekute ja muu meeskonnatöö planeerimine. Suhtlus koostööpartneritega, töötajatega, lepingud, nõupidamised – ühtse arusaama loomine projekti protsessidest, dokumentatsioonist. 
2.3.3 Kogukonnale info jagamine, ootuste ja vajaduste kaardistamine, kokkuvõtete ja ettepanekute tegemine teenuste ja nende arendusvajaduste osas.
2.4 Teostamisega seotud ülesanded: 
2.4.1 Tegevuste läbiviimine/läbiviimise korraldamine vastavalt planeeritud ajakavale ja eelarvele. 
2.4.2 Teenuste arendamise tegevuste koordineerimine. 
2.4.3 Projekti ja teenuste dokumentatsiooni korrashoid (nõuetele vastavuse tagamine, kogumine, säilitamine). 
2.4.4 Suhtlus rakendusüksusega, aruannete ja väljamaksetaotluste koostamine ja esitamine. 
2.4.5 Info jagamine elanikkonnale/kogukonnale projekti ning teenuste osas (kohalikus lehes, KOV ja sotsiaalmaja kodulehel, LV teatajas, voldikute kaudu).
2.5 Kontrollimise/uurimise/hindamisega seotud ülesanded: 
2.5.1 Projekti ja teenuste dokumentatsiooni järelevalve. 
2.5.2 Teenuse protsesside üle järelevalve, suhtlus teenuse osapooltega. 
2.5.3 Tegevuste hindamine ja analüüs (eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud). 
2.5.4 Kogukonna vajaduste kaardistamine, klientide vajaduste kaardistamine (sh võimalikud uued kliendid). 
2.5.5 Rahulolu ja tagasiside küsitlused 1 x aastas (kliendid, klientide lähedased ehk projekti kasusaajad, võrgustik /koostööpartnerid, töötajate tagasiside). 
2.5.6 Saadud tagasiside analüüs, ettepanekud tööprotsesside parandamiseks ja teenuste kohandamiseks klientide vajadustest lähtuvalt.
2.5.7 Teenuse halduspoolega seotud tegevused: ruumide remondi ja sisustamise korraldamine, vahendite hankimise korraldamine, koolitustegevuse korraldamine, häirenupu seadmete hankimine ja kasutuselevõtu korraldamine. Projektiga seonduvate transpordikulude/sõidudokumentatsiooni korraldamine. 

3.	KOHUSTUSED
3.1	Täitma tuleohutuse-, ohutus- ja töökaitsenõudeid.
3.2	Pidama teenuse saajate üle arvestust.
3.3	Tagama klientide isikuandmete kaitse isikuandmekaitse seaduse ja avaliku teabe seaduse nõuetele vastavalt; hoidma kliendi konfidentsiaalselt delikaatselt ja eraelulist infot.
3.5 Tagama projekti täitmise vastavalt projekti tegevuskavale ja nõuetele ning projektiga seonduva dokumentatsiooni nõuetele vastavuse. 

4.	ÕIGUSED
4.1	Teha direktorile soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Keelduda tööst, milleks ta ei ole väljaõpetatud.
4.3	Nõuda tööks vajalikke töövahendite ja tehnika olemasolu.
4.4	Nõuda tööks vajalikku igakülgset informatsiooni.
4.5	Nõuda isikukaitsevahendite ja töövahendite olemasolu.
4.6	Saada vajadusel täiendkoolitust tööandja kulul.
4.7	Käia töötervishoiuarsti vastuvõtul (1x2 aasta jooksul).

5.	VASTUTUS
5.1	Projektijuht vastutab käesoleva tööjuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari säästliku ja otstarbeka kasutamise eest.

6. NÕUDMISED PROJEKTIJUHILE
6.1 Hea suhtlemisoskus, korrektsus ja kohusetundlikus. 
6.2 Oskus planeerida aega, oma tööd ja määrata prioriteete. 
6.3 Eesti keele oskus heal tasemel nii kõnes kui kirjas, vene keele oskus suhtlustasandil. 
6.4 Pingetaluvus.
6.5 Heatahtlik ning lugupidav suhtumine klientidesse.